徐應簧

徐應簧（），字軒卿，號鳳谷，浙江嚴州府淳安縣人。明朝政治人物、進士出身。

 生平 
万历十三年（1585年）乙酉科浙江鄉試第四十名舉人，十七年（1589年）己丑科进士《萬曆十七年己丑科進士履歷》：徐應簧，鳳谷，春秋房，丁巳五月十九日生。淳安縣人，乙酉鄉試，三甲一百五十三名。工部政，癸巳授大理寺右評事，乙未升工部主事，丙申差管節慎庫，戊戌升员外，本年升郎中，本年升武昌知府，乙巳升本省付使，戊申升本省右參政，庚戌考察降。，工部觀政，不久丁艱守制，服闋，二十一年授大理寺右評事，二十三年升工部都水司主事，管理黑窯、六科廊，營沙河行宮，二十四年差管節慎庫，二十六年升虞衡司員外郎，升郎中，督理三殿大工，裁减内官滥耗八万余两，本年出守武昌府。時税璫暴虐商民，致激變，璫欲羅織無辜，誣指劫税。應簧执法不阿，遂與中官意左，資满弗遷，在任七載，萬曆三十三年九月始升本省副使、分管驛傳道《萬曆絲綸錄》：（萬曆）三十年三月二十二日，吏部一本缺官事，广东缺付，推武昌、宝庆府知府徐应簧、沈子来。奉圣旨：徐应簧在武昌不能安定乱民，无才可知，如何推陞他，姑且不究，着另推来。《明神宗显皇帝实录卷之四百一十三》：万历三十三年九月，升湖广武昌府知府徐应簧为本省副使，以三年满考，为巡抚梁云龙所保奏也。，三十六年（1608年）八月轉布政司右參政、管粮儲万历三十六年八月，升湖广副使徐应簧为本省右参政。，三十八年考察降用，遂致仕歸。壽九十。《青溪两徐先生传》：凤谷先生应簧，吾溪公第六子，字轩卿，生于冬官邸舍。吾溪公梦游轩辕台，朎笙簧之奏，遂以命公。弱冠，入邑庠，两冠七学生试。举万历乙酉乡榜，己丑进士。试政工部司空四署，吾溪公旧所翱翔宣力，为赋诗，喜之。寻丁二艰，服阕，补大理评事。甲午，转工部都水司主事。公思先泽，益励清慎。三殿两宫大兴，内官监坐，派琉璃窯、黑窯官镪各十余万，中贵人与主守者因缘蠹冒。公主司黑窯，多方裁抑。比竣工，才支二万七千金，而琉璃窯销支已尽矣。及管理六科廊，掌贡使赏赍袍绢，营沙河行宫，所严核节缩称是。戊戌，升虞衡司员外郎郎中，出为武昌郡守。时税珰陈奉者暴横甚，武、汉商民弗忍其涂毒，且罗织无辜，诬以剽上供金，勒两府械系比并。公知其冤，为出赎锾偿之，而释五十余人于狱。珰不得逞，阴齮龁公资满勿迁。甲辰，宗孽猝变，贼杀中丞赵□，全楚震惊。公经画防守，楚赖以宁，民感德建祠者三。守鄂凡七年，升本省邮传副使。戊申，升粮储右参政。清裁滥冒，厘剔奸弊，矢不染指耗羡，历任一节。然以抗直行意，忤两藩司，遂以前典郡日不能脱逆宗典法为公罪，嗾言者中公，罢职去。论者谓：“斯役也，大吏告戕，会城鼎沸。微公弹镇，事且决裂滋蔓。”昔府江之擢中朝，犹以功大赏薄，爲吾溪公扼腕，谓为无天功罪舛，施于理滋悖。即公父子间，世变可知矣。既家居二十余年，与寒畯无异，惟著书乐道弗辍。诗文清丽淳古，近其爲人。有《岝崿山堂集》《栖霞洞史》《尺牍私存》《山越纪闻》等编。公继吾溪公而起，名位出处，子系寿考，大略相埒。吾溪公七子，二十二孙，寿九十一，洪淑人寿八十有四。公亦七子，孙若干人，寿九十，王恭人寿九十有五。其子孙世传家业，多才土，工诗文笔札，今未艾云。曾闻之国家当重熙累治，人文化成，士大夫含章挺生，与天之卿云，地之器车，荣光休气，参两叶应，非偶然也。吾溪公父子以清才长德际升平之世，历膴仕，享大年，子孙繁衍，箕畴之福萃于其家，自非太和休洽，钟美于是，登易得哉。呜呼！其可感也已。

著作
有《岝崿山堂集》《栖霞洞史》《尺牍私存》《山越纪闻》等编。

 家族 
曾祖徐源。祖父徐讓，贈工部員外郎。父徐楚，四川右參政，進階嘉議大夫。前母盧氏，母洪氏，封淑人。具慶下。

嚴州府蜀阜里有「三代聯芳」牌坊，爲进士徐楚、徐应簧、（万历十六年）舉人徐鹏程立。

 参考资料 

Y
Category:淳安人
Category:明朝大理寺評事
Category:明朝工部主事
Category:明朝工部郎中
Category:明朝武昌府知府
Category:明朝湖廣按察司副使
Category:明朝湖廣布政使司參政